莫爾登氏

莫爾登氏 ， 又作孟爾丁氏 、 孟爾的音氏 、 墨爾丹氏 、 莫塔哈利氏 ， 爲滿族姓氏 ， 原爲達斡爾姓氏 。 清朝時期著名人士有 ， 布特哈索倫八旗由屯從徵伊犁 、 天山有功 ， 賜巴圖魯號 ， 授一等輕車都尉兼一雲騎尉世職 ， 官至正白旗蒙古副都統 。 布特哈正黃旗色爾袞從徵白蓮教有功 ， 授騎都尉兼一雲騎尉世職 ， 官至黑龍江都統 。 彥吉保平定林爽文之亂有功 ， 賜巴圖魯號 ， 位平臺灣三十功臣 ， 官至英吉沙爾領隊大臣 。 正黃旗溫春平定白蓮教有功 ， 授雲騎尉世職 ， 官至參贊大臣 。 布特哈正黃旗華聘平定白蓮教有功 ， 賜巴圖魯號 ， 官至副都統兼頭等侍衛 。 布特哈正黃旗索布多爾扎布從徵太平天國有功 ， 官至副都統 。 民國以後 ， 以孟 、 莫 、 蒼爲漢姓 。 民國東北政壇元老莫德惠即出自該姓氏 ， 因其家族遷徙臺灣 ， 使莫爾登氏成爲臺灣滿族大姓之一 。